Slagoffers van Centurion-skietery se name bekendPolisie en paramedici op die toneel. Foto: www.looklocal.co.za ŉ Ontspoorde eiendomstransaksie was blykbaar die rede vir Woensdag se tragedie by ŉ prokureursfirma in Centurion waar ŉ man drie mense doodgeskiet voor hy selfmoord gepleeg het. Beeld berig dat Martin van Deventer glo vir Johan Griessel (50), Pieter Erasmus (53) en Wimpie van Heerden (56) een vir een in die kop geskiet het en daarna sy pistool op homself gekeer en hom in die kop geskiet het. Griessel, Erasmus en Van Heerden is direkteurs van die Mayborn-ontwikkelingsmaatskappy en het glo Van Deventer se plaas gekoop. Hulle het glo gister met Van Deventer vergader by die Du Randt en Richards prokureursfirma in Zwartkop oor uitstaande betalings rakende die kooptransaksie. Hulle het glo aan hom gesê dat hul nie in die stadium die res van geld aan hom kan betaal nie waarna hy glo op hulle losgebrand het. Die drie se regsverteenwoordiger, Louis de Randt, sowel as Van Deventer se regsverteenwoordiger is nie geskiet nie. Griessel, Erasmus en Van Deventer is op die toneel dood verklaar terwyl Van Heerden kort na sy aankoms by die hospitaal dood is. Lees meer hier. Johan Griessel. Foto: Facebook Pieter Erasmus. Foto: Facebook